《长门怨三首》
唐代·刘皂

雨滴长门秋夜长，愁心和雨到昭阳。
泪痕不学君恩断，拭却千行更万行。

宫殿沈沈月欲分，昭阳更漏不堪闻。
珊瑚枕上千行泪，不是思君是恨君。

蝉鬓慵梳倚帐门，蛾眉不扫惯承恩。
旁人未必知心事，一面残妆空泪痕。

作者简介：刘皂：咸阳（今陕西咸阳市）人，贞元间(785—805)在世，身世无可考。《全唐诗》录存其诗五首。